***Csongrád Város Polgármesterétől***  „**M”**

***Száma***: Szo/2418-2/2019

*Témafelelős*: Vinczéné Dudás Katalin

***ELŐTERJESZTÉS***

**Csongrád Városi Önkormányzat Képviselő-testületének**

**2019. december 19-ei ülésére**

***Tárgy***: *Hozzájárulás a 2020. évi kistérségi járási startmunka programok indításához.*

Tisztelt Képviselő-testület!

Csongrád Városi Önkormányzat az előző évekhez hasonlóan 2020. évben is kérelmet kíván benyújtani a Csongrád Megyei Kormányhivatal Csongrádi Járási Hivatalán keresztül a Belügyminisztériumhoz kistérségi járási startmunka (közfoglalkoztatási) programokindítása érdekében*.*

2019. évben 2 projektre nyert támogatást az önkormányzat 38 fő álláskereső bevonásával. A projektek időtartama 2019. március 01. naptól 2020. február 29. napjáig tart.

Az elnyert támogatás összege 38 fő közfoglalkoztatott munkabére és járuléka (41.931.948 Ft) valamint (12.845.081 Ft dologi kiadások, beruházás. Mindösszesen:54.777.029 Ft.

*Az 1. sz. melléklet programonként mutatja be a foglalkoztatottak létszámát és az elnyert támogatás összegét.*

2019. évre a képviselő-testület a szociális programhoz önerőként 299.407 Ft-ot biztosított.

2020. évre az alábbi járási startmunka programokra kívánunk pályázatot benyújtani:

* helyi sajátosságokra épülő program 12 fővel,
* szociális jellegű program 25 fővel.

37 fő közfoglalkoztatott tervezett munkabére és járuléka 12 hónap időtartamra 40.152.936 Ft, a tervezett beruházás, dologi kiadások összege 13.065.247 Ft. **Mindösszesen: 53.218.183 Ft támogatásra nyújtunk be az igényt a Csongrád Megyei Kormányhivatal Csongrádi Járási Hivatalához.**

A pályázatok benyújtási határideje:2020. január 6. A Belügyminisztérium 2020. február 20-ig értesíti ki a Kormányhivatalokat. A járási startmunka mintaprogramok kezdő időpontja 2020. március 01. napja, időtartama 12 hónap.

*A 2. sz. melléklet programonként mutatja be a 2020. évre tervezett foglalkoztatottak létszámát és a megpályázandó támogatás összegét.*

**2020. évben a szociális jellegű projekthez önerőként 315.792 Ft-ot kell biztosítania az Önkormányzatnak.**

*A programok rövid bemutatása*: Helyi sajátosságokra épülő programban elsődlegesen a városi járdaépítésekhez térkő járdák anyag előkészítését tervezzük.

A szociális jellegű programban a betonból készült új járdaszakaszok, illetve már kész járdák szakaszos javítása kerül betervezésre.

A program során a Bökényi városrészben, a Muskátli utca páros oldalán, a 2-10 számozású társasházak előtti és az átkötő járdaszakaszok és a páratlan oldalon található kazánház melletti járdaszakasz felújítása történne meg térkővel. (összesen 743 m2 felújított járda). Ezen felül a városi útszakaszok hideg-aszfalttal történő javítását tervezzük megvalósítani.

A pályázat keretében megvásárolt útburkolati festékkel a város belterületein található zebrák, parkolók felfestése, KRESZ-táblák beszerzését és a régi táblák cseréjét szeretnénk elvégezni.

A belterületi utak űrszelvényeinek kitakarítását, a vonalas létesítmények űrszelvényének karbantartását szeretnénk 2020. évben is továbbfolytatni. A városi szelektív hulladék gyűjtése és ellenőrzése ellenére is az illegális hulladéklerakó helyek száma nem csökkent. A programban keretében a város kül-és belterületein található illegális hulladéklerakó helyek számát kívánjuk csökkenteni, felszámolni, a területeket megtisztítani és folyamatosan ellenőrizni.

Kérem a Tisztelt Képviselő-testületet, hogy az előterjesztést vitassa meg és a 2020. évi kistérségi járási startmunka programok indításához járuljon hozzá.

**Határozati javaslat**

Csongrád Városi Önkormányzat Képviselő-testülete „*Hozzájárulás a 2020. évi kistérségi járási startmunka programok indításához*” tárgyú előterjesztést megtárgyalta és támogatja az előterjesztés 2. sz. mellékletében felsorolt közfoglalkoztatási programokat.

A Képviselő-testület felhatalmazza a polgármestert a szükséges intézkedések megtételére.

*Felelős*: Bedő Tamás polgármester

*Határidő:* 2020. január 6.

Erről jegyzőkönyvi kivonaton értesítést kap:

1. Képviselő-testület tagjai
2. Jegyzői Iroda, Szociális és Lakásügyi csoport
3. Csongrád Megyei Kormányhivatal Csongrádi Járási Hivatal,

Foglalkoztatási Osztály

Csongrád, 2019. december 05.

 Bedő Tamás

 polgármester

* + - 1. ***számú melléklet***

 **2019. évi járási startmunka mintaprogram**

|  |  |  |  |  |
| --- | --- | --- | --- | --- |
| **2019.** | **Létszám(fő)** | **Bér+járulék****( Ft)** | **Dologi (Ft)** | **Összesen** |
| Szociális jellegű ( közút+illegális) | 25 | 27 314 064 | 7 185 783 | 34 499 847 |
| Helyi sajátosságok | 13 | 14 617 884 | 5 659 298 | 20 277 182 |
| Önerő |  |  |  | 299 407 |
| Mindösszesen | 38 | 41 931 948 | 12 845 081 | 55 076 436 |

* + - 1. ***sz. melléklet***

**2020. évre tervezett járási startmunka mintaprogram**

|  |  |  |  |  |  |
| --- | --- | --- | --- | --- | --- |
| **2020.** | **Létszám(fő)** | **Bér+járulék****( Ft)** | **Dologi (Ft)** | **Önerő** | **Összesen** |
| Szociális jellegű (közút+illegális) | 25 | 26.919.240 | 7.579.005 | 315.792 | 34.814.037 |
| Helyi sajátosságok | 12 | 13.233.696 | 5.486.242 | 0 | 18.719.938 |
| Mindösszesen | 37 | 40.152.936 | 13.065.247 | 315.792 | 53.533.975 |